**Crynodeb Gweithredol**

1. Mae’r adroddiad hwn yn nodi Ardaloedd Tirwedd Arbennig (ATA) i’w dynodi yng Nghynllun Datblygu Lleol Merthyr Tudful – Amnewid Cyntaf ar gyfer 2016 – 2031. Mae’n ffurfio rhan o nifer o bapurau cefndirol a baratowyd gan Gyngor Bwrdeistref Sirol Merthyr Tudful (CBSMT.)
2. Nodir pum ardal Tirwedd Arbennig, yn seiliedig ar y fethodoleg a ffefrir ac a amlinellir yn ‘*LANDMAP Nodyn Canllaw 1 : LANDMAP ac Ardaloedd Tirwedd Arbennig 2016.’ (Cyfoeth Naturiol Cymru 2106.)*
3. Mae’r Ardaloedd Tirwedd Arbennig yn diffinio ardaloedd sydd o bwysigrwydd tirweddol oddi fewn i Ardal Cyngor Bwrdeistref Sirol Merthyr Tudful, y tu allan i Barc Cenedlaethol Bannau Brycheiniog sy’n dirwedd a ddynodwyd yn genedlaethol ac yn Warchodfa Awyr Dywyll Ryngwladol. Byddant yn cael eu hadnabod fel:

* ATA1: Nant Morlais a Chwm Taf Fechan
* ATA2: Winchfawr
* ATA3: Ystylys Orllewinol Merthyr
* ATA4: Gelligaer a Thaf Bargoed
* ATA5: Pontygwaith a Chwm Taf